Øving Symra
2023-10-18 19:30 - 22:00, 2023-10-11 19:30 - 22:00, 2023-10-04 19:30 - 22:00, 2023-09-27 19:30 - 22:00, 2023-09-20 19:30 - 22:00, 2023-09-13 19:30 - 22:00, 2023-09-06 19:30 - 22:00, 2023-08-30 19:30 - 22:00 (Europe/Oslo) | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
Folkedanslaget Symra øver på onsdager i Storsalen kl 19.30 – 22.00. På repertoaret er det gammeldans, bygdedans, turdans, stildans (historisk dans) og sangdans. Flere musikere spiller. Dyktige danseledere. Kaffepause.
Før øvinga er det kurs kl 18.00 – 19.30 i vals, reinlender, polka, masurka, pols pluss turdanser der bl.a. gammeldansmusikk brukes.
To onsdager, 23.aug. og 25. okt. er det kulturkveld med program.
Hvert halvår settes det opp et danseprogram. Etter som det skal være Nordlek i Arendal i 2024, vil samdansene til dette stevnet komme på øvingene.
Alle er hjertelig velkommen på våre øvinger. Info 915 23 192.
Foto v/Runhild Heggem: Symra danser på Ålek.

Torader Symradern
2023-10-18 19:30 - 21:30, 2023-09-27 19:30 - 21:30, 2023-09-06 19:30 - 21:30, 2023-08-23 19:30 - 21:30 | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
Symradern er toradergruppa i Symra. De fleste på denne gruppa har spilt torader lenge, mange i flere år. Nivået er høyt. Gruppa arrangerer spilleseminar og l. Gruppa spiller også til dans.

MASURKA pluss pluss (Symra)
2023-10-18 18:00 - 19:30, 2023-10-11 18:00 - 19:30 | Nordahl Bruns gate 22, Nordahl Bruns gate 22, Oslo, 0165, Norway
På grunnkurset i september var det ønske om også å lære masurka. To onsdager etter høstferien blir det masurka og repetisjon/ mengdetrening i vals, reinlender, polka og turdanser der gammeldansmusikk brukes.
Kursdeltakerne på grunnkurset blir spesielt invitert. Men kurset er naturligvis ÅPENT for alle.
Dyktig instruktør og flere musikere spiller.
Etter kurset er alle hjertelig velkommen til å delta på folkedanslagets øving 19.30 – 22.00.
Pris: Medlemmer og kursdeltakere på grunnkurset gratis
Andre kr. 100 pr gang 200 til sammen. Halv pris for studenter og barn.
Info om kurset 915 23 192

Torader
2023-10-18 17:00 - 19:00 | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
Fjerde kursdag for nybegynnere og viderekomne

Stildansøving Symra
2023-10-17 16:43, 2023-09-29 18:30 - 21:30, 2023-09-15 18:30 - 21:30, 2023-09-01 18:30 - 21:30 | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
Annenhver fredag.
Danseliste sendes. Ta kontakt så fører vi deg/ dere opp på maillista.

Interessemøte om kurs i trekkspel
2023-10-11 19:30 - 20:30 | Nordahl Bruns gate 22, Nordahl Bruns gate 22, Oslo, 0165, Norway
Møte kl 19.30 – 20.30 i Sinclair, Nordahl Brunsgt. 22 for interesserte som vil spille trekkspel.
Info 915 23 192

Dansekurs for nybegynnere Symra
2023-09-27 18:00 - 19:30, 2023-09-20 18:00 - 19:30, 2023-09-13 18:00 - 19:30, 2023-09-06 18:00 - 19:30 | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
Her blir det grunnkurs i gammeldans (vals, reinlender og polka) og noen turdanser. Kurset går over fire onsdager 6. – 27. sep. I oktober blir det kurs i masurka.
Mange musikere spiller. Dyktig instruktør. Dansere fra folkedanslaget deltar som hjelpere. Kom gjerne alene.
Kom i god tid slik at vi kan starte 18.00. Gode dansesko!
Info 915 23 192
Foto. Stegtrening på grunnkurs i Symra

Torader
2023-09-27 17:00 - 19:00 | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
Tredje kursdag for nybegynnere og viderekomne.

Torader
2023-09-06 17:00 - 19:00 | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
Andre kursdag for nybegynnere og viderekomne.
Påmelding/ info til 915 23 192 ( Erik).
Kursplan sendes deltakerne.
På kurset har arrangør et spill som kan leies. Ellers har arrangør tre spill som kan brukes på kursdagene. NB. Disse spilla kan ikke lånes hjem! Hjelp gis ved kjøp av spill.
Dyktige instruktører.

Kulturkveld- FOR BORGERE OG BØNDER
2023-08-23 19:00 - 22:00 | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
FOR BORGERE OG BØNDER
Med hver sin musikalske innfallsvinkel – henholdsvis tradisjonsmusikk/folkemusikk og barokkmusikk/tidlig-musikk – drar Ånon Egeland og Hans Olav Gorset sammen på skattejakt i norske håndskrevne notebøker fra 1700- og 1800-tallet. Bøkene kommer både fra by og bygd, så slik sett er dette musikk «for borgere og bønder».

Onsdag 23. august 2023 kl 19
Storsalen, Bygdelagshuset NB 22
Inngang: kr 100 inkl. bevertning og dans

Her kan du lese meir om programmet utøverne:
Samarbeidet mellom de to går tilbake til slutten av 1980-tallet, da de to ble nominert til Spellemannpris for sitt banebrytende album, «For borgere og bønder». I dette programmet tegner de i ord og toner et spennende bilde av et ukjent stykke norsk musikkhistorie, der populærmusikken – danse- og visemelodiene – dominerer.
De gir også eksempler på den forbløffende transformasjonen som nye musikalske impulser har gjennomgått i møtet med tradisjonelle, gehørsbaserte musikkformer og eksisterende musikalsk estetikk. Egeland og Gorset utfordrer den nasjonalromantiske fortellingen om den norske folkemusikkens røtter og vesen radikalt, uten at det et øyeblikk gjør den noe mindre spennende og gåtefull. Tvert imot.
ÅNON EGELAND: fele, hardingfele Med sitt store og særpregede repertoar, lært direkte av eldre tradisjonsbærere fra Agder, framstår Ånon Egeland som tradisjonstro, moderne og sterkt personlig på samme tid. Karrieren som profesjonell utøver spenner nærmere et halvt århundre. Han har holdt konserter i et tjuetalls land, på fire kontinenter. Flere av de tolv albumene han har utgitt i eget navn har vunnet eller blitt nominert til prestisjetunge priser (Spellemann, Folkelarmpris, Grammis), og lista over musikalske samarbeidspartnere teller en lang rekke respekterte musikere, fra ulike sjangre og fra inn- og utland. Han spiller fast sammen med det svenske bratsjikonet Mikael Marin i duoen Sorpesoll. Han er en av pionerene innenfor institusjonalisert folkemusikkutdanning og var sentral i etableringen av landets første folkemusikklinje på videregående skole i 1988. Fra 1999 til 2021 var han ansatt som førsteamanuensis ved Universitetet i Sørøst-Norge sitt folkemusikkstudium i Rauland.
HANS OLAV GORSET: barokkfløyte, blokkfløyte Hans Olav Gorset mestrer mange stilarter, og er både musiker og musikkviter. Allerede som tenåring vikarierte han i Oslofilharmonien, før han fikk fast jobb i Trondheim Symfoniorkester. Han var også med på å starte Pro Musica Antiqua Oslo, ett av Norges første tidligmusikkensembler. Han fant seg til rette i visebølgen på 70-tallet, var teatermusiker ved Teaterhøgskolen og på Det Norske Teater, tok timer på bassgitar, laget radioprogram for NRK P2 og formidlet sine ferdigheter på forskjellige fløyter i tallrike konserter rundt om i Europa og USA, både som solist og som ensembleleder.
Siden 1978 har han vært ansatt ved Norges musikkhøgskole, hvor han nå er professor emeritus. Hans internasjonalt anerkjente CD-innspillinger er nominert til Spellemannspris og Folkelarmpris, og demonstrerer et sterkt engasjement for til nå ukjent musikk. I 2011 tok han sin doktorgrad, som handler om barokkmusikk i skjæringspunktet mellom kunstmusikk og folkemusikk. Hans Olav er dessuten en habil instrumentmaker.

TORADER (Symradern)
2023-08-23 17:00 - 19:00 | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
Første kursdag for nybegynnere og viderekomne.
Påmelding/ info til 915 23 192 ( Erik). Da det er begrenset med plass, får deltakerne melding om hvem som er kommet med. Det settes opp venteliste!
Vi regner med å fortsette med fire forskjellige grupper, fra nybegynnere til Symradern. Spillere kan sammen med instruktørene avklare hvilken gruppe de deltar på.
Kursplan sendes deltakerne.
På kurset har arrangør et spill som kan leies. Ellers har arrangør tre spill som kan brukes på kursdagene. NB. Disse spilla kan ikke lånes hjem! Hjelp gis ved kjøp av spill.
Dyktige instruktører.

Stildansavslutning/ miniball Symra
2023-06-03 18:00 - 23:00 | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
Påmelding til Anne- Lise da det er servering. Anders leder dansen, Solvor m/fl spiller.

Symra øving
2023-05-31 19:30 - 22:00 | BLS – Nordahl Bruns gate 22, Nordahl Bruns gate 22, Oslo, Norge, 0165, Norway
Symras repertoar er bygdedans, turdans, gammeldans og sangdans. Også danser fra våre naboland.
Flere musikere og instruktører.
Kaffepause 20.45 – 21.15.
